मानव बेचविखन र ओसारपसारको तुलनामा वैदेशिक रोजगारीअन्तर्गतको ठगी मुद्दामा छिटो फैसला हुने गरेको छ । छिट्टै क्षतिपूर्ति पाइने आशाले पनि पीडितहरू ठगी मुद्दातर्फ आकर्षित हुन्छन् । ऐनलाई नेपालको संविधान, बाल अधिकार सम्बन्धी महासन्धि १९८९, बालबालिका बेचबिखन, बाल वेश्यावृत्ति तथा बाल अश्लील चित्रण सम्बन्धमा व्यवस्था भएको बाल अधिकार सम्बन्धी महासन्धिको स्वेच्छिक प्रोटोकल २०००, बहुराष्ट्रिय संगठित अपराध विरुद्धको संयुक्त राष्ट्रसंघीय महासन्धिलगायतको भावना र मर्म अनुरूप समयसापेक्ष बनाउँदै जानुपर्ने देखिन्छ । अधिवक्ता मीरा ढुंगाना प्रचलित ऐनमा भएका मानव बेचविखन तथा ओसारपसार सम्बन्धी अवधारणागत त्रुटि नसच्याउँदासम्म गतिलो अभियोजन तयार गर्न नसकिने बताउँछिन् ।
